OpenLLM-France/wikimedia huggingface dataset:
# Indiako Liburutegi Nazionala

Indiako Liburutegi Nazionala, Indiako Kalkuta hirian dagoen liburutegi publiko bat da. Indiako liburutegirik handiena da, denera 2,2 milioi liburuz osatutako bilduma du.
1836an Kalkutako Liburutegi Publikoa bezala ireki zen eta 1953ko otsailaren 1ean liburutegi nazional bilakatu.

## Kanpo loturak

* Webgune ofiziala (Ingelesez) (hindieraz)
* Datuak: Q619913
* Multimedia: National Library of India / Q619913
# Indiako Enperadore-Enperatriza

Indiako Enperadore-Enperatriza, Britainiar Inperioaren garaian, 1876ko maiatzaren 1etik 1948ko ekainaren 22rarte Erreseuma Batuko errege-erreginek erabilitako enperadore-enperatriz titulu bat izan zen, horren bidez Britainiar Indian agintzen zutela adierazten zen.
1948an erabiltzetik utzi eta 1950ean India eta Pakistanen independentziarekin behin betiko desagertu zen.

## Enperadore-Enperatrizak

* Viktoria Erresuma Batukoa (1976-1901)
* Eduardo VII.a Erresuma Batukoa (1901-1910)
* Jurgi V.a Erresuma Batukoa (1910-1936)
* Eduardo VIII.a Erresuma Batukoa (1936-1936, abdikazioa)
* Jurgi VI.a Erresuma Batukoa (1936-1948)

## Kanpo estekak

* Datuak: Q5352166
* Multimedia: Emperors of India / Q5352166
# Indiako Estatu Kontseilua

Estatu Kontseilua India britainiarreko botere legegileko (Kontseilu Legegile Inperiala) goiko ganbera izan zen. Inperioaren Kontseilu Legegileak 1919an sortu zuen, eta Montagu–Chelmsford erreformak ezartzerakoan. Batzar Legegile Zentrala izan zen behe-ganbera.
Indiaren independentziaren ondorioz, Estatu Kontseilua 1947ko abuztuaren 14an desegin zen, eta haren lekua Indiako Batzar Konstituziogileak eta Pakistango Batzar Eratzaileak hartu zuten.
Estatu Kontseilua Metcalfeko Etxean biltzen zen. Erregeorde edo gobernadore nagusia zen bere presidentea.

## Erreferentziak

* ↑ Archived copy. .
* ↑ «Rajya Sabha» rajyasabha.nic.in.

## Kanpo estekak

* Datuak: Q17050946
# Indiako Ozeanoko Britainiar Lurraldea

Indiako Ozeanoko Britainiar Lurraldea (ingelesez: British Indian Ocean Territory edo laburtuta BIOT) Indiako ozeanoan dagoen Erresuma Batuaren itsasoaz haraindiko lurraldea da. Txagos uhartediak osatzen du, Afrika eta Indonesiaren arteko erdibidean dagoena. Lurraldea sei atoloik osatzen dute, handiena eta hiriburua Diego García izanik.
Diego Garcia atoloia, Erresuma Batuak eta Ameriketako Estatu Batuek partekatzen duten base militarra dago. Guztira 4.000 biztanle daude lurralde osoan, denak militarrak. Izan ere, 1961etik 1973ra bitartean, bertako herritar guzti-guztiak kanporatuz joan ziren.
2000. urtean, ordea, Londresko auzitegi nagusiek uharteak jatorrizko herritarrei itzultzeko agindu zuten. Agindua ez zen bete, Estatu Batuentzat eta Erresuma Batuarentzat interes estrategiko handiegia baitu lurralde hark; handik eraso zieten Estatu Batuek Iraki 1991n, Afganistani 2001ean, eta Iraki berriz ere 2003an. Helegiteen bitartez 2006. urte arte atzeratu zen afera. Orduan, berretsi egin zuten auzitegiek 2000. urteko erabakia. Betetzeke dago.

## Erreferentziak

* ↑ Zubiria, Pello. (2008-05-11). «Txagostarrek etxera nahi dute, baina han kaserna dago» Argia.
* ↑ Aldabe, Koldo. (2007-05-28). «Chagoserako itzulera» Berria.
* ↑ (Ingelesez) Tisseyre, Sarah. (2005-05-20). «Return to Diego Garcia» Guardian Weekly.

## Kanpo estekak

* (Ingelesez) CIA - World Factbook Geografia, biztanleria, politika eta ekonomia datuak.
* Datuak: Q43448
* Multimedia: British Indian Ocean Territory / Q43448
Asiako herrialde eta lurraldeak    (Nazio Batuen azpi-eskualdeka) :
| Erdialdeko Asia | Afganistan • Errusia • Kazakhstan • Kirgizistan • Uzbekistan • Tadjikistan • Turkmenistan | Asiako Ekialdea (Asia-Pazifikoa) | Hego Korea • Ipar Korea • Japonia • Mongolia • Txina |
| Hego-mendebaldeko Asia Ekialde Hurbila | Arabiar Emirerri Batuak • Armenia • Azerbaijan • Bahrain • Egipto • Georgia • Iran • Irak • Israel • Jordania • Kuwait • Libano • Oman • Qatar • Saudi Arabia • Siria • Turkia • Yemen | Hego-ekialdeko Asia | Brunei • Ekialdeko Timor • Filipinak • Indonesia • Kanbodia • Laos • Malaysia • Myanmar • Singapur • Thailandia • Vietnam |
| Hegoaldeko Asia | Bangladesh • Bhutan • India • Maldivak • Nepal • Pakistan • Sri Lanka | Beste entitate politiko batzuk | Palestina • Taiwan |
# Indiako Presidentea

Indiako Presidentea Indiako Errepublikako estatuburua eta agintari gorena da. Herrialdeko indar armatuen komandanteburua ere bada. Legebiltzak Indian bi etxe ditu: Lok Sabha edo Diputatuen Ganbera eta Rajya Sabha edo Senatukoa. Presidentea bietako kideek osatutako batzordeak aukeratzen du. Presidentearen egoitza nagusia Rashtrapati Bhavanen da, New Delhi hiriburuan.

## Presidenteak

India 1950etatik errepublika. Hauek dira izandako presidenteak:
| Izena | Aginte hasiera | Aginte amaiera |
| Rajendra Prasad | 1950eko urtarrilaren 26a | 1962ko maiatzaren 13a |
| Sarvepalli Radhakrishnan | 1962ko maiatza 13a | 1967ko maiatzaren 13a |
| Zakir Hussain | 1967ko maiatzaren 13a | 1969ko maiatzaren 3a |
| Varahagiri Venkata Giri ¹ | 1969ko maiatzaren 3a | 1969ko uztailaren 20a |
| Muhammad Hidayatullah ¹ | 1969ko uztailaren 20a | 1969ko abuztuaren 24a |
| Varahagiri Venkata Giri | 1969ko abuztuaren 24a | 1974ko abuztuaren 24a |
| Fakhruddin Ali Ahmed | 1974ko abuztuaren 24a | 1977ko otsailaren 11a |
| Basappa Danappa Jatti ¹ | 1977ko otsailaren 11a | 1977ko uztailaren 25a |
| Neelam Sanjiva Reddy | 1977ko uztailaren 25a | 1982ko uztailaren 25a |
| Giani Zail Singh | 1982ko uztailaren 25a | 1987ko uztailaren 25a |
| Ramaswamy Venkataraman | 1987ko uztailaren 25a | 1992ko uztailaren 25a |
| Shankar Dayal Sharma | 1992ko uztailaren 25a | 1997ko uztailaren 25a |
| Kocheril Raman Narayanan | 1997ko uztailaren 25a | 2002ko uztailaren 25a |
| Avul Pakir Jainulabdeen Abdul Kalam | 2002ko uztailaren 25a | 2007ko uztailaren 25a |
| Pratibha Patil | 2007ko uztailaren 25a | 2012ko uztailaren 25a |
| Pranab Mukherjee | 2012ko uztailaren 25a | 2017ko uztailaren 25a |
| Ram Nath Kovind | 2017ko uztailaren 25a | gaur egun |
¹ behin-behineko presidentea

## Iruditegia

* Presidentearen protokoloa
* Rashtrapati Bhavan, New Delhiko egoitza ofiziala.
* Rashtrapati Nilayam, Hyderabad-en, aisialdirako egoitza.
* Bizkartzainak, zalditeria-erregimentu eliteko bat da.
* Air India One, nazioarteko bidaietan Presidenteak erabiltzen duen Boeing 777.

## Erreferentziak

* ↑ Indiako Konstituzioa.

## Ikus, gainera

* Rashtrapati Bhavan

## Kanpo estekak

* Datuak: Q313383
* Multimedia: Presidents of India / Q313383
# Izozte-puntu

Izozte-puntua materia likido bat solido-egoerara pasatzen den puntua da. Izozte-puntua likidoaren dentsitatearen arabera aldatzen da. Izozte-puntuaren kontrakoa urtze-puntua da.
Izozte-puntua kalkulatzeko honako formula erabiliko dugu:
          $T_{c}=K_{c}.m$
non:
          $T_{c}=$ soluzio baten eta disolbatzaile puruaren izozte-puntuen arteko diferentzia
diferencia entre los puntos de congelación de una solución y del disolvente puro.
          $K_{c}=$ izozte molal konstantea. Disolbatzailea ura denean honen balioa 1,86 °C Kg/mol da
          $m=$ molalitatea

## Kanpo estekak

* Datuak: Q912202
* Multimedia: Freezing point / Q912202
# Izozmendi

Izozmendia edo iceberga ur gezaren izotzezko masa handi bat da, itsasoko uretan flotatzen duena. Glaziar baten ertza hautsi eta uretara erortzen denean sortzen da.
Ur aratzezko izotzaren dentsitatea 920 kg/m³ inguru izanik eta itsasoko ur gaziarena 1 025 kg/m³, izozmendi baten bolumenaren % 90 ur azpian dago: ur gaineko zatia bakarrik ikusita, oso zaila da haren ur azpiko zatiak zer itxura duen jakitea.
Izotz masa gogor-gogorra da maiz eta luze irauten du. Horregatik, ontzien metalezko kroskoak aise kalte ditzake: hondoratutako ezagunena Titanic izan zen, 1912ko apirilaren 14an 2.500 hildako eragin zituena.

## Sailkapena

Izozmendiak tamainaren eta itxuraren arabera sailkatzen dira. Honako hau International Ice Patrol delakoak erabilitakoa da.

### Tamaina

| Izendapena | Ur gaineko garaiera | Flotazio azalera | Luzera | Masa |
| Apurra (growler) | < 1 m | < 20 m² | < 5 m | < 120 t |
| Zatia (bergy bit) | 1 m - 5 m | 20 - 300 m² | 5 - 15 m | 120 t - 5400 t |
| Txikia (small) | 5 m - 15 m | > 300 mm² | 15 - 60 m | 5400 t - 180 kt |
| Tartekoa (medium) | 15 m - 45 m | | 60 - 120 m | 180 kt - 2 Mt |
| Handia (large) | 45 m - 75 m | | 120 - 200 m | > 2 Mt |
| Oso handia (very large) | > 75 m | | > 200 m | |

### Itxura

Sailkapen hau ikusgai dagoen izozmendi zatiaren araberakoa da:
* Apurra (glowler): altuera metro bat baino gutxiago eta luzera 5 metro baino gutxiago
* Zatia (bergy bit): altuera 1 eta 5 metro bitartean eta luzera 5 eta 15 metro bitartean
* Txikia (small): altuera 5 eta 15 metro bitartean eta luzera 15 eta 60 metro bitartean
* Tartekoa (medium): altuera 15 eta 45 metro bitartean eta luzera 60 eta 120 metro bitartean
* Handia large): altuera 45 eta 75 metro bitartean eta luzera 120 eta 200 metro bitartean
* Oso handia (very large): 75 m baino altuago eta 200 m baino luzeago

## Galeria

* Bi izozmendi, bata arkuduna
* Izozmendi zapala
* Izozmendi tontorduna
* Izozmendi multzoa Groenlandian
* Izozmendi urdina

## Erreferentziak

* ↑ «izozmendi». Euskaltzaindiaren Hiztegia. (Noiz kontsultatua: 16-10-2023.)
* ↑ «iceberg». Euskaltzaindiaren Hiztegia. (Noiz kontsultatua: 16-10-2023.)

## Ikus, gainera

* Titanic

## Kanpo estekak

* Izozmendi eder bati buruzko artikulua Sustatu.com gunean (eta hemen argazkia bera)
* (Ingelesez) International Ice Patrol
* (Ingelesez) National Ice Center
* Datuak: Q47568
* Multimedia: Icebergs / Q47568
# Izpaxuri

Izpaxuri Zuberoa eta Nafarroa Behereko ibaia da.

## Geografia

Muskildin jaio eta Uhartehirin isurtzen ditu bere urak Biduzera. Guztira 16,2 kilometroko ibilbidea du.
Ibaiadar bakarra du, Kihiliri erreka izenekoa.

## Zeharkatutako udalerriak

* Larribarre-Sorhapürü
* Lohitzüne-Oihergi
* Muskildi
* Pagola
* Uhartehiri

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Sandre datu-basea

## Kanpo estekak

* Datuak: Q3360469
# Izpegi

Izpegi Nafarroa Garaiaren eta Nafarroa Beherearen arteko mendatea da, Erratzu (Baztan) alde batetik eta Baigorri bertzetik lotzen dituena. Auza eta Buztanzelai mendien artean dago. Itsas mailatik 672 metro gorago dago gaina.

## Inguruko mendiak

Izpegi ohiko abiapuntua da Auza (1.305 m) eta Iparla (1.049 m) mendietarat igotzeko.

## Historia

1794ko ekainaren 3an, Konbentzio Gerran zehar, Jacques Léonard Mullerrek zuzenduriko Mendebaldeko Pirinioetako Armadak mendatean bertan espainiar gudarosteen erasoa jasan zuen.

## Ikus, gainera

* Euskal Herriko mendateak

## Erreferentziak

* ↑ (Ingelesez) Smith, Digby. (1998). The Napoleonic Wars Data Book. Londres: Greenhill, 83 or. ISBN 1-85367-276-9..

## Kanpo estekak

* Datuak: Q2982003
* Multimedia: Ispeguy / Q2982003
# Izozte (medikuntza)

    Artikulu hau hotzak gizakien gorputzean eragindako kalteei buruzkoa da; beste esanahietarako, ikus «Izozte (argipena)».
    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Izoztea edo izozketa, medikuntzan, hotzak gorputz osoan edo zati batean eragindako gaitz multzoa da. Hotzaren lehenbiziko eragina arteria txikiak estutzea eta ixtea da, eta, horren ondorioz, iskemia. Egoera hori gehiegi luzatzen bada, iskemiak ehunen heriotza (nekrosia) dakar. Ehunetako nekrosia kanpotik barnealdera doa, eta hotzaren eraginak jarraituz gero, hezurretaraino ere iristen da nekrosia. Nekrosiak jotako ehuna kutsatzen bada, gangrena ager daiteke.
Hiru izozte maila bereizten dira:
* Lehen mailakoa: izoztutako atala gorritu, gogortu eta minberatu egiten da.
* Bigarren mailakoa: izoztutako atalean pusilak agertzen dira, eta pusil horiek husten direnean zauriak geratzen dira.
* Hirugarren mailakoa: izoztutako atalean gangrena agertzen da.
Izoztutako atalak sendatzeko, tenperatura pixkanaka igoarazi behar da. Horretarako, gai hotz batez (elurrez edo) igurtzi egin behar da izoztutako atala, eta odolaren zirkulazioa bizkortzen duten sendagaiak (alkanforra, koramina) hartu behar dira. Gangrena ageri bada, berriz, ebakuntza ezinbestekoa da, gaitza heda ez dadin.

## Kanpo estekak

* Datuak: Q1350326
* Multimedia: Frostbite / Q1350326
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Izozkigailu

Izozkigailua norberak bere kontsumorako izozkiak egiteko erabiltzen den etxetresna elektrikoa da. Tresnak izozkia osatzen duen nahastea hoztu eta etengabe mugitzen du izotz-kristalak sor ez daitezen.

## Kanpo estekak

* Datuak: Q1319419
* Multimedia: Ice cream makers / Q1319419
# Izozkogañe

Izozkogañe mendia Ataun-Burundako mendilerroan dagoen mendi gipuzkoarra da.

## Abiapuntuak

* Otzaurtetik: Ordu 1 eta 30 minutu
* Etzegaratetik: Ordu 1

## Ikus, gainera

* Gipuzkoako mendiak

## Kanpo estekak

* Datuak: Q12259999
# Izozte (argipena)

Izozte izenak hainbat adiera ditu:
* Izoztea, materia likido-egoeratik solido-egoerara igarotzea da;
* Izoztea, medikuntzan, hotzak gizakien gorputzean eragindako kaltea da;
* Izoztea, fenomeno meteorologikoa;
* Izoztea, Frantziako egutegi errepublikanoko hirugarren hila da.

## Ikus, gainera

* Izozte-puntu
* Izotz
# Izozte (egutegia)

    Artikulu hau Frantziako egutegi errepublikanoko hirugarren hilari buruzkoa da; beste esanahietarako, ikus «Izozte (argipena)».
Izozte (orduko grafiaz Içozte, frantsesez frimaire) egutegi errepublikanoko hirugarren hila da.
Gregoriotar egutegira ekarrita, azaroaren 21tik abenduaren 20ra irauten du gutxi gorabehera, urtearen arabera. Sagittarius zeinuaren aldiarekin ia bat dator.
Jatorrian «hotz eta izotz lehor eta hezeetatik dator, azarotik abendura izaten baitira», egutegia taxutzeko batzordearen izenean biltzar nazionalari Fabre d'Églantinek aurkeztutako txostenean ageri denez. Hotz garai hori, ordea, Ipar Hemisferioan baino ez da izaten urte sasoi horretan, eta errepublikar egutegia unibertsala izatea lortzeko asmoaren aurka doa hori.

## Kanpo estekak

* Datuak: Q837276
# Izozte (meteorologia)

    Artikulu hau meteorologia-fenomenoari buruzkoa da; beste esanahietarako, ikus «Izozte».
Meteorologia arloan, izotea (Ipar. karronte) fenomeno meteorologiko bat da, giroko tenperatura uraren izozte-puntua baino maila txikiagoetara jaistean datzana, eta, ondorioz, airean dagoen ura edo lurruna izoztu egiten da, gainazaletan izotz moduan utziz. Zehazkiago, Munduko Meteorologia Erakundeak, lurzoruko goialdeko geruzaren tenperatura 0 ºC baino txikiagoa denean, zoru-izozteari buruz hitz egiten du.

## Erreferentziak

* 1 2 Euskalterm: [Hiztegi terminologikoa] [2017]

## Kanpo estekak

* Datuak: Q889517
# Ibrahim ibn al-Walid

Ibrahim ibn al-Walid ibn 'Abd al-Malik (arabieraz: ابراهيم ابن الوليد بن عبد الملك‎; ? – 750eko urtarrilaren 25a) omeiatarren kalifa izan zen. Bere gobernuak 744. urteko bi hilabete baino ez zituen iraun: urria eta azaroa.
Al-Walid I.a kalifaren eta esklabo baten semea. Tronura igo eta gutxira, bere anaia Yazid III.ak, vali izendatu zuen. Al-Tabari historialariaren arabera, Qadariyyek kalifaren gainean egindako presioaren ondorioz, tronurako oinordeko bat nahi zuten. Beranduago, Urdun barrutiko amir (gobernadore) izendatu zuten omeiatarren autoritatea bertan inposatzeko.
Bere anaia Yazid III.a hil ondoren (744ko irailak 20 eta urriak 4 artean), Ibrahimek kalifa titulua hartu zuen. Bere autoritatea, soilik Siria hegoaldean onartzen zuten, bere anaiaren pozoitzearen atzean zegoela susmatzen baitzen. Iparraldean, Homs setiatu zuten, baina ez zuten onartu. Azkenik, 744ko azaroak 26an Marwanek Ibrahim tronutik kendu zuen, kalifa berria bezala aldarrikatu zena.

## Erreferentziak

* ↑ Wellhausen, Julius. (2000). The Arab Kingdom and Its Fall. Taylor & Francis ISBN 0-415-20904-8..
* Datuak: Q128416
* Multimedia: Umayyad caliphs / Q128416
# Ibrahima Dieng

Ibrahima Dieng (Thiaroye, Senegal, 1997ko irailaren 18a) Euskal Herrian hezitako futbolaria da.

## Estatistikak

2024ko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Amorebieta | 2.B | 2016/17 | 31 | 4 | 3 | 0 | - | - | - | - | | | - | - | 34 | 4 |
| Amorebieta | Denera | Denera | 31 | 4 | 3 | 0 | - | - | - | - | | | - | - | 34 | 4 |
| Vitoria | 2.B | 2017/18 | 12 | 0 | - | - | - | - | - | - | | | - | - | 12 | 0 |
| Vitoria | 2.B | 2018/19 | 7 | 0 | - | - | - | - | - | - | | | - | - | 7 | 0 |
| Vitoria | Denera | Denera | 19 | 0 | - | - | - | - | - | - | | | - | - | 19 | 0 |
| Leioa | 2.B | 2018/19 | 15 | 1 | - | - | - | - | - | - | | | - | - | 15 | 1 |
| Leioa | Denera | Denera | 15 | 1 | - | - | - | - | - | - | | | - | - | 15 | 1 |
| Haro | 2.B | 2019/20 | 23 | 7 | 2 | 0 | - | - | - | - | | | - | - | 25 | 7 |
| Haro | Denera | Denera | 23 | 7 | 2 | 0 | - | - | - | - | | | - | - | 25 | 7 |
| Kriens | 2. | 2020/21 | 5 | 0 | 0 | 0 | - | - | - | - | | | - | - | 5 | 0 |
| Kriens | Denera | Denera | 5 | 0 | 0 | 0 | - | - | - | - | | | - | - | 5 | 0 |
| Khaitan Sporting | 1. | 2020/21 | - | - | - | - | - | - | - | - | | | - | - | - | - |
| Khaitan Sporting | Denera | Denera | - | - | - | - | - | - | - | - | | | - | - | - | - |
| Sestao River | 2.F | 2021/22 | 31 | 7 | - | - | - | - | - | - | - | - | - | - | 31 | 7 |
| Sestao River | Denera | Denera | 31 | 7 | - | - | - | - | - | - | - | - | - | - | 31 | 7 |
| Racing Rioja | 2.F | 2022/23 | 0 | 0 | - | - | - | - | - | - | - | - | - | - | 0 | 0 |
| Racing Rioja | Denera | Denera | 0 | 0 | - | - | - | - | - | - | - | - | - | - | 0 | 0 |
| Torrent | 3.F | 2022/23 | 2 | 0 | - | - | - | - | - | - | - | - | - | - | 2 | 0 |
| Torrent | Denera | Denera | 2 | 0 | - | - | - | - | - | - | - | - | - | - | 2 | 0 |
| Guijuelo | 2.F | 2023/24 | 16 | 1 | 1 | 0 | - | - | - | - | - | - | - | - | 17 | 1 |
| Guijuelo | Denera | Denera | 16 | 1 | 1 | 0 | - | - | - | - | - | - | - | - | 17 | 1 |
| Racing Villalbés | 2.F | 2023/24 | 7 | 0 | - | - | - | - | - | - | - | - | - | - | 7 | 0 |
| Racing Villalbés | Denera | Denera | 7 | 0 | - | - | - | - | - | - | - | - | - | - | 7 | 0 |
| Ibilbide osoan | Ibilbide osoan | Ibilbide osoan | 149 | 20 | 6 | 0 | - | - | - | - | - | - | - | - | 155 | 20 |

## Erreferentziak

* ↑ Amorebietako Zornotzarrak
* Datuak: Q56653646
# Ibrillos

Ibrillos Burgosko udalerria da, Montes de Oca eskualdean dagoena.
2008ko urtarrilaren 1eko erroldaren arabera 82 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1643736
* Multimedia: Ibrillos / Q1643736
# Ibrahim Johorrekoa

Sultan Ibrahim ibni Almarhum Sultan Iskandar (Johor Bahru, 1958ko azaroaren 22a) Johorreko sultana da 2010etik eta Malaysiako erregea (Yang di-Pertuan Agong) 2024tik.
Iskandar Johorrekoaren semea, Johorreko sultan bihurtu zen 2010ean bere aita hil zenean. 2024ko urtarrilaren 31n, Malaysiako errege karguaren zina egin zuen 2024-2029 aldirako.
* Datuak: Q2657043
* Multimedia: Ibrahim Ismail of Johor / Q2657043
# Ibrahim Junior Kuribara

Ibrahim Junior Kuribara (japonieraz: 栗原 イブラヒム ジュニア, Kuribara Ibrahim Junior, 2001eko abuztuaren 14a -) Japoniako futbolaria da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q85881444
# Ibros

Ibros Jaéngo udalerria da, La Loma eskualdean dagoena.
2008ko urtarrilaren 1eko erroldaren arabera 3.160 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1641651
* Multimedia: Ibros / Q1641651
# Ibrahim Rugova

Ibrahim Rugova (Crnce, 1944ko abenduaren 2a - Pristina, 2006ko urtarrilaren 21a) kosovoar idazle eta politikaria izan zen. Kosovoko presidentea izan zen 1992tik hil zen arte.
Kosovoko Liga Demokratikoa sortu zuen 1989an eta Kosovoren independentzia baketsuaren aldeko borroka gidatu zuen. Kosovoko Gerran, estatubatuarren eta Europar Batasunaren babesa bilatu zuen.
Literatura ikasi zuen Pristinako eta Parisko unibertsitateetan. Kazetari lanetan aritu zen eta Kosovoko intelektual ezagunenetako bat izan zen. Literatur kritika, historia eta poesia liburuak argitaratu zituen.
* Datuak: Q192138
* Multimedia: Ibrahim Rugova / Q192138
# Ibri

Ibri (arabieraz: عبري) Oman iparraldeko wilayat eta hiria da, Ad Dhahirah eskualdeko garrantzitsuena. 2010ean wilayatak 116.416 biztanle zituen, eta hiriak 30.273 biztanle.

## Klima

Datu klimatikoak (Ibri) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 24.6 | 24.9 | 28.3 | 33.5 | 37.6 | 38.8 | 37.0 | 35.6 | 35.1 | 33.2 | 29.2 | 25.8 | 32 |
| Batez besteko tenperatura minimoa (°C) | 13.4 | 14.4 | 17.5 | 21.0 | 24.9 | 26.6 | 26.4 | 25.6 | 23.9 | 20.8 | 17.0 | 14.9 | 20.5 |
| Pilatutako prezipitazioa (mm) | 4 | 31 | 16 | 9 | 2 | 1 | 2 | 3 | 2 | 0 | 4 | 4 | 78 |
| Iturria: climate-data.org ||||||||||||||

## Erreferentziak

* ↑ Ad Dhahirah Governorate. citypopulation.de (Noiz kontsultatua: 2018-8-19).

## Kanpo estekak

* Datuak: Q225376
* Multimedia: Ibri / Q225376
# Jean-Étienne Esquirol

Jean-Étienne Dominique Esquirol (Tolosa, 1772 – Paris, 1840) frantziar psikiatra izan zen.

## Biografia

Esquirol-ek Tolosan ikasi zuen eta bere hezkuntza Montpellier-en burutu zuen. Parisera joan zen 1799an non Hôpital de la Salpêtrière-n lan egin zuen, Philippe Pinelen ikasle gogokoena bilakatu zen. Pinelek eromena sakonki ikertu eta maison de santé (eroetxea) bat ezarri zuen ikerketa modu seguruan egiteko 1801ean. Esquirolen eroetxeak arrakasta izan zuen, 1810. urtean Parisko hamar erakunde onenen artean kokatuta izanik.
1805ean, eromenaren kasuak sendatzeko kausak, sintomak eta bitartekotzat jotzen zituen Pasioak izeneko tesia argitaratu zuten. Esquirolek, Pinelek bezala, buruko gaixotasunaren jatorria arimaren pasioetan zegoela uste zuen eta ziur zegoen erokeriak ez zuela gaixoaren arrazoia guztiz eta ezinbestean eragiten.
1817an, dagoeneko Frantziako berrezarkuntzan, Esquirolek buruko gaixotasunen inguruko ikastaroak hasi zituen Salpêtrière-ko ikasgela inprobisatuan. Frantzian psikiatriako lehen irakaskuntza formala izan zen.
1810, 1814 eta 1817 urteetan, Esquirolek, bere kontura eta gastuekin, eguneko zentroak bisitatu zituen Frantzian zehar. 1818an, bidai horien ondoren, Herrizaingo ministroari aurkeztu zion memoria labur bat idatzi zuen eta bere aurkikuntzen deskribapen zehatza, Dictionnaire des sciences Medicales izenarekin argitaratua. Artikulu hauek zehaztasun eta zorrotz deskribatzen zituzten Frantzian eroen bizi baldintza tamalgarriak. Erakutsi zuten Parisen egin ziren erreformak ez zirela beste probintzietara transferitu. Bi artikulu hauek medikuntza lanbideari eta gobernuari zuzendutako erreforma programa osatzen zuten. Bere ikasleen artean André-Pamphyle-Hyppolite Rech nabarmentzen da.

### Bere lanaren funtsezko puntuak

* Nosologia Metodologikoaren teknika Pinel tutorearengandik ikasi zuen;
* Malenkonia moduak zehaztu zituen, lypémanie hitza sortu eta monomania motak definitzen zituen bitartean.
* Haluzinazio eta ilusioen arteko bereizketa ezartzen du.
* Eromenaren eta pasioaren arteko paralelotasuna lotu zuen.
* Frantzian gaixoentzako plan administratibo eta legeria lantzeko zeregin garrantzitsua du (1838ko Legea).
* Datuak: Q517981
* Multimedia: Jean-Étienne Esquirol / Q517981